**ОБЩИНСКА ИЗБИРАТЕЛНА КОМИСИЯ – БОТЕВГРАД**

**/мандат 2023 – 2027 година/**

**ПРОТОКОЛ №042 / 30.11.2023 година**

Днес – 30.11.2023 година от 19:00 часа в град Ботевград, площад „Освобождение“ №13, зала „Христо Ботев“, започна заседание на ОБЩИНСКА ИЗБИРАТЕЛНА КОМИСИЯ – БОТЕВГРАД /мандат 2023-2027 година/.

При започване на заседанието присъстваха:

Председател: МАРИЯ НАКОВА

Зам. председатели:

НИКОЛАЙ НИКОЛОВ

МАРГАРИТА ТОДОРОВА

ГЕНКА ДИМИТРОВА

Секретар: ЦВЕТАНКА БАНКОВА

Членове:

ДОЧКА СТЕФАНОВА

СТЕФАН ЖЕКОВ

ЦВЕТОЛЮБ САВОВ

ПЕТЪР БАТЕВ

ДИМИТРИНА ВЪРБАНОВА

НИКОЛЕТА ИВАНОВА

**По предложение на ПРЕДСЕДАТЕЛЯ се прие следният Д Н Е В Е Н Р Е Д:**

1. Докладване на протоколно определение от 27.11.2023 г. по адм. дело №1323/2023 г. на АССО със задължителни указания към ОИК-Ботевград.
2. Докладване на постъпили след последното проведено на 20.11.2023 година заседание на ОИК-Ботевград писма.

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Цветолюб Савов, Петър Батев, Димитрина Върбанова и Николета Иванова

**ГЛАСУВАЛИ „ПРОТИВ**“ – няма

БЯХА ПРОВЕДЕНИ РАЗИСКВАНИЯ ПО ПРОТОКОЛНО ОПРЕЛЕНИЕ ОТ 27.11.2023 Г. ПО АДМ. ДЕЛО №1323/2023 Г. НА АССО И ПОСТЪПИЛИТЕ ПИСМА, КАКТО СЛЕДВА:

МАРИЯ НАКОВА: Колеги, на 27.11.2023 г. се проведе открито съдебно заседание по адм. дело №1323 по описа за 2023 г на АССО. По това дело както известно на всички Илия Илиев обжалва наши Решения №174 и 175 от 30.10.2023 г. ОИК-Ботевград се представлява от мен и зам.-председателя Николай Николов. На откритото съдебно заседание от 27.11.2023 г. съдът прие и приложи по делото писмо от Главна дирекция „Гражданска регистрация и административно обслужване“ към МРРБ, с приложени копия от избирателен списък, част 1 и част 2 за гласуване в изборите за общински съветници и кметове на 29.10.2023 г., както и списък със заличени лица и писмо, с което същите уведомяват, че не е приключила проверката за гласуване в нарушение на правилата на Изборния кодекс, поради което не могат да предоставят резултатите от същата. Освен това съдът указа на ОИК-Ботевград, в качеството на ответник по делото, да представи в 7-дневен срок протоколите на СИК 230700031 и 230700032 за избиране на Кмет на община и общински съветници.

В тази връзка следва да изпълним указанията на съда, като представим заверени копия от протоколите на СИК 230700031 и 230700032 за избиране на Кмет на община и общински съветници.

Ако няма въпроси и неясноти предлагам да преминем към втора точка от дневния ред.

НИКОЛАЙ НИКОЛОВ: Нека да преминем към втора точка.

МАРИЯ НАКОВА: В ОИК-Ботевград от последното проведено на 20.11.2023 г. заседание до днес постъпиха писма, както следва:

1. От „Български пощи“ ЕАД, с което ни уведомяват, че след наше писмо с вх. №08-00-887/17.11.2023 г. е извършена проверка, като не е приложено копие от пощенски плик на търсената от нас пратка, както и не е посочен баркод номер на препоръчаната пратка, за която да бъде извършена конкретна проверка. В отговор на поставените от нас питания „Български пощи“ ЕАД посочват, че минималните изисквания за налични реквизити при оформяне на пратките са:

* етикет за проследяващ номер с префикс PS, съдържащ буквено-цифрова комбинация от 13 символи с латински букви;
* ръчно оформен надпис с констатирано тегло на пратката;
* отпечатък от изходящо датно клеймо на приемащата станция.

На следващо място в писмото ни уведомяват, че пощенските станции, находящи се в гр. Самоков са две.

На нашето запитване за броя и вида пратки, изпратени за периода 07.11.2023 г. – 15.11.2023 г. от всички пощенски станции в гр. Самоков до гр. Ботевград е извършена проверка от „Български пощи“ ЕАД и не е установено наличие на приета препоръчана пратка с подател: Петя Константинова Кочкова-Бенчева и получател ОИК-Ботевград и в тази връзка не е възможно да бъдат предоставени копия от такива документи.

В писмото се посочва, че времето за пренасяне на една пратка от гр. Самоков до гр. Ботевград е определено в т. 34 от „Общи условия на договора с потребителите на универсалната пощенска услуга и пощенски парични преводи, както следва:

* срок за доставяне на препоръчани и непрепоръчани пощенски пратки с предимство – до 3 (три) работни дни от дена на подаването им в ПС;
* срок за доставяне на препоръчани и непрепоръчани пощенски пратки без предимство – до 4 (четири) работни дни от деня на подаването им в ПС;
* срок за доставяне на колети – до 3 (три) работни дни от деня на подаването им в ПС.

В периода 07.11.2023 г. до 15.11.2023 г. не е установено забавяне на движението и доставката на пощенски пратки от гр. Самоков до гр. Ботевград.

1. От РУО-София-област, с което ни уведомяват, че за периода 06.11.2023 г. – 10.11.2023 г. не са налични документи, удостоверяващи командироване или ползване на разрешен отпуск от началника на РУО-София-област за госпожа Петя Константинова Кочкова-Бенчева.

Колеги, след запознаване със съдържанието на писмото от „Български пощи“ ЕАД, считам че същото не е пълно и с него не се отговаря на всички поставени от нас въпроси. Остават неизяснени въпросите:

- какъв е начинът на обработка на непрепоръчаните пратки и какви реквизити трябва да съдържат те?

- колко и какъв по вид пратки са изпратени от град Самоков до град Ботевград на 07.11.2023 г.?

- колко и какъв по вид пратки са изпратени от град Самоков до град Ботевград на 14.11.2023 г.?

На следващо място не ни е изпратено извлечение от фискалната памет с издадени системни бонове от 07.11.2023 г., както и от 14.11.2023 г., от всички пощенски станции в град Самоков в периода 13:00 ч. до 17:00 ч., било препоръчани пратки или обикновени /непрепоръчани/ пратки и заверени копия от отчетите за пратки на 07.11.2023 г. и на 14.11.2023 г. от град Самоков до гр. Ботевград.

В тази връзка предлагам да изпратим повторно запитване по тези въпроси, тъй като са от съществено значение, а не сме получили отговор.

Освен това предлагам да приложим копие от пощенския плик на търсената от нас пратка, тъй като от „Български пощи“ ЕАД е изрично посочено това обстоятелство.

НИКОЛАЙ НИКОЛОВ: След запознаване с писмото от „Български пощи“ ЕАД аз също споделям мнението на адв. Накова. Остават неизяснени въпроси, които имат съществено значение за разкриване на обективната истина и са относими по казуса, който се опитваме да разрешим. Нека да изпратим повторно запитване.

ЦВЕТАНКА БАНКОВА: Аз също съм съгласна с предложението.

След изказването на секретаря Банкова, всички останали членове на ОИК-Ботевград заявиха, че са съгласни с педложението.

ПРЕДСЕДАТЕЛЯТ: Поради изчерпване на дневния ред закривам заседанието в 19:45 часа на 30 ноември 2023г.